
 P R I M A R

PRIMĂRIA MUNICIPIULUI TIMISOARA


Dr. Ing. GHEORGHE CIUHANDU

DIRECŢIA URBANISM

SERVICIUL PLANIFICARE URBANĂ

Nr.U32006-003039/03.07.2006
R E F E R A T
privind aprobarea Planului Urbanistic de Detaliu “Bloc de locuinte D+P+3E+E retras”, Str. Cernăuţi, Timişoara
Către Comisiile Consiliului Local al Municipiului Timişoara
Având în vedere prevederile Planului de Amenajare a Teritoriului Municipiului Timişoara, Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată la noi cu numărul U32006-003039/30.05.2006 prin care se solicită avizarea din punct de vedere urbanistic a Planului Urbanistic de Detaliu “Bloc de locuinte D+P+3E+E retras”, Str. Cernăuţi, Timişoara;

Având în vedere cerinţele Certificatului de Urbanism nr. 2266 din 27.04.2006;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu “Bloc de locuinte D+P+3E+E retras”, Str. Cernăuţi, Timişoara;
Documentaţia este iniţiată de proprietarii terenului Opriş Elena şi Opriş Remus şi a fost elaborată de S.C. CONICFORM S.R.L., conform proiect nr. 15/2006.
Suprafaţa totală studiată în cadrul P.U.D. este de 800 mp. Terenul pe care se construieşte este înscris în CF nr. 143318 Timişoara, nr. topo 22794/2/2-22794/2/1/2-22794/2/3/2-22794/2/4/2/1/2 şi 22794/2/2-22794/2/1/2-22794/2/3/2-22794/2/4/2/1/3, teren intravilan.
Terenul studiat în cadrul PUD “Bloc de locuinte D+P+3E+E retras”, Str. Cernăuţi, Timişoara, este situat în nordul municipiului Timişoara, în UTR 11, în PUG fiind zonă pentru locuinţe şi funcţiuni complementare.

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.

Prin PUD “Bloc de locuinte D+P+3E+E retras”, Str. Cernăuţi, Timişoara se stabilesc reglementările specifice pentru amplasarea pe teren a unui bloc de locuinţe colective în regim D+P+3E+E retras.
Accesul pe parcelă se va face din str. Cernăuţi conform avizului Comisiei de Circulaţie nr. TH2006-001656/18.05.2006. Menţionăm că este necesar să se asigure un loc de parcare pentru fiecare apartament conform "Studiului privind dezvoltarea spaţială în Aglomerarea Urbană Timişoara" aprobat prin HCL 325/2005.
Se va asigura necesarul minim de spaţii verzi, conform normativelor, prin plantaţii de aliniament, arbuşti, iarbă. Procentul de ocupare a terenului va fi de maxim 46,37%, iar coeficientul de utilizare a terenului de maxim 2,55.
Regim maxim de înălţime
= D+P+M+3E+E retras.
La realizarea construcţiilor se vor respecta condiţiile impuse de avizatori.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.) 
PUD “Bloc de locuinte D+P+3E+E retras”, Str. Cernăuţi, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.
PUD “Bloc de locuinte D+P+3E+E retras”, Str. Cernăuţi, Timişoara va fi supusă dezbaterii publice, iar concluziile dezbaterii publice se vor prezenta într-un referat anexă.

